Publicēts:
"Latvijas Vēstnesis"
, 92 (5152),
14.05.2014.
OP numurs: 
2014/92.1
Izdevējs: 
Saeima
Veids: 
likums
Pieņemts: 
24.04.2014.
Stājas spēkā: 
28.05.2014.
Saeima ir pieņēmusi un Valsts 
prezidents izsludina šādu likumu:
Ilgtermiņa stabilizācijas rezerves likums
I nodaļa. Vispārīgais noteikums
1.pants.
 Šis likums nosaka ilgtermiņa stabilizācijas rezerves izveidošanas, līdzekļu izmantošanas, pārvaldīšanas,
uzskaites un pārskatu sagatavošanas kārtību.
II nodaļa. Ilgtermiņa stabilizācijas rezerves izveidošana
2.pants.
 Ilgtermiņa stabilizācijas rezervi veido:
1) valsts pamatbudžeta līdzekļi saskaņā ar 
Fiskālās disciplīnas likuma
 
19.pantu
;
2) valsts pamatbudžeta līdzekļi, kas saskaņā ar likumu par valsts budžetu kārtējam gadam iemaksājami
ilgtermiņa stabilizācijas rezervē;
3) līdzekļi, kas iegūti no ilgtermiņa stabilizācijas rezerves līdzekļu pārvaldīšanas darījumiem.
3.pants.
 Lēmumu par šā likuma 
2.panta
 1.punktā noteikto valsts pamatbudžeta līdzekļu ieskaitīšanu ilgtermiņa
stabilizācijas rezervē atbilstoši 
Fiskālās disciplīnas likuma
 
19.pantam
 Ministru kabinets pieņem pēc šā likuma
17.pantā
 minētā ziņojuma izskatīšanas, bet ne vēlāk kā līdz pārskata gadam sekojošā saimnieciskā gada 10.martam.
4.pants.
 (1) Valsts kase triju darbdienu laikā:
1) pēc šā likuma 
3.pantā
 minētā lēmuma pieņemšanas nodrošina līdzekļu ieskaitīšanu Latvijas Bankā atvērtajā
ilgtermiņa stabilizācijas rezerves kontā;
2) no dienas, kad saņemti ienākumi no ilgtermiņa stabilizācijas rezerves līdzekļu pārvaldīšanas darījumiem,
nodrošina šo līdzekļu ieskaitīšanu Latvijas Bankā atvērtajā ilgtermiņa stabilizācijas rezerves kontā.
(2) Valsts kase nodrošina, lai Latvijas Bankā atvērtajā ilgtermiņa stabilizācijas rezerves kontā tiktu ieskaitīti tie
valsts pamatbudžeta līdzekļi, kuri saskaņā ar likumu par valsts budžetu kārtējam gadam iemaksājami ilgtermiņa
stabilizācijas rezervē.
III nodaļa. Ilgtermiņa stabilizācijas rezerves līdzekļu izmantošanas kārtība
5.pants.
 Ilgtermiņa stabilizācijas rezerves līdzekļus var izmantot tikai šādos gadījumos:
1
/
4
1) valsts pamatbudžeta finansiālā deficīta segšanai gados, kad saskaņā ar 
Fiskālās disciplīnas likumu
izstrādātajā vidējā termiņa budžeta ietvara likumā attiecīgajam gadam valsts pamatbudžetā ir plānots
finansiālais deficīts;
2) neskarot 
Fiskālās disciplīnas likuma
 
17.panta
 sestās daļas nosacījumus, fiskālo risku mazināšanas vai
novēršanas pasākumu finansēšanai (tai skaitā to fiskālo risku mazināšanas vai novēršanas pasākumu
finansēšanai, kuri atbilst 
Likuma par budžetu un finanšu vadību
 8.
1
 pantā noteiktajiem mērķiem), ja līdzekļus
nav iespējams nodrošināt no citiem finansējuma avotiem vai līdzekļu nodrošināšana ir saistīta ar nesamērīgiem
valsts budžeta izdevumiem;
3) īstermiņa finansējuma nodrošināšanai Valsts kases budžeta kontos naudas līdzekļu vadības ietvaros uz
termiņu, kas nepārsniedz 12 kalendāra mēnešus, ja līdzekļus nav iespējams nodrošināt no citiem finansējuma
avotiem vai līdzekļu nodrošināšana ir saistīta ar nesamērīgiem valsts budžeta izdevumiem.
6.pants.
 Lēmumu par ilgtermiņa stabilizācijas rezerves līdzekļu izmantošanu pieņem Ministru kabinets pēc finanšu
ministra ierosinājuma.
7.pants.
 Valsts kase 10 darbdienu laikā pēc šā likuma 
6.pantā
 minētā lēmuma pieņemšanas nodrošina līdzekļu
pārskaitīšanu no ilgtermiņa stabilizācijas rezerves konta uz valsts budžeta kontu Latvijas Bankā.
IV nodaļa. Līdzekļu pārvaldīšana
8.pants.
 Ilgtermiņa stabilizācijas rezerves līdzekļu pārvaldīšanu nodrošina Valsts kase. Visus ar šo līdzekļu
pārvaldīšanu saistītos maksājumus Valsts kase sedz no ilgtermiņa stabilizācijas rezerves līdzekļiem.
9.pants.
 Ilgtermiņa stabilizācijas rezerves līdzekļus pārvalda nošķirti no citiem valsts budžeta līdzekļiem, un šo
līdzekļu ieguldījumu stratēģiju apstiprina finanšu ministrs.
10.pants.
 Finanšu risku pārvaldīšanai ilgtermiņa stabilizācijas rezerves līdzekļu ieguldījumu stratēģijā nosaka:
1) ierobežojumus attiecībā uz ieguldījumu subjektiem un ieguldījumu veikšanai pieļaujamiem finanšu
instrumentu veidiem, izmantojot starptautiski atzītu kredītreitingu aģentūru noteiktos kredītreitingus;
2) ieguldījumu valūtu struktūras ierobežojumus;
3) ieguldījumu ģeogrāfiskās un nozaru diversifikācijas ierobežojumus un citus ierobežojumus finanšu risku
pārvaldīšanai.
11.pants.
 Ilgtermiņa stabilizācijas rezerves līdzekļus atbilstoši šo līdzekļu ieguldīšanas stratēģijā noteiktajiem
ierobežojumiem atļauts ieguldīt:
1) valsts un starptautisko finanšu institūciju emitētajos vai garantētajos parāda vērtspapīros, izņemot Latvijas
valsts emitētos vai garantētos parāda vērtspapīrus;
2) pašvaldību emitētajos vai garantētajos parāda vērtspapīros, izņemot Latvijas pašvaldību emitētos vai
garantētos parāda vērtspapīrus;
3) komercsabiedrību emitētajos kapitāla vērtspapīros un parāda vērtspapīros, ja tie iekļauti vismaz vienas
Eiropas Savienības dalībvalsts vai Eiropas Ekonomikas zonas valsts, vai Ekonomiskās sadarbības un attīstības
organizācijas dalībvalsts regulētā tirgū;
4) noguldījumos Latvijas Bankā un Eiropas Savienības dalībvalstī vai Eiropas Ekonomikas zonas valstī, vai
Ekonomiskās sadarbības un attīstības organizācijas dalībvalstī reģistrētā kredītiestādē;
5) ieguldījumu fondos 
Ieguldījumu pārvaldes sabiedrību likuma
 izpratnē un Ekonomiskās sadarbības un 
2
/
4
Likums Saeimā pieņemts 2014.gada 24.aprīlī.
Valsts prezidents A.Bērziņš
Rīgā 2014.gada 14.maijā
5) ieguldījumu fondos 
Ieguldījumu pārvaldes sabiedrību likuma
 izpratnē un Ekonomiskās sadarbības un
attīstības organizācijas dalībvalsts ieguldījumu fondos.
12.pants.
 Ilgtermiņa stabilizācijas rezerves pārvaldīšanā finanšu risku pārvaldīšanas nolūkā atbilstoši šo līdzekļu
ieguldīšanas stratēģijā noteiktajiem ierobežojumiem atļauts izmantot atvasinātos finanšu instrumentus.
V nodaļa. Līdzekļu uzskaite un pārskati
13.pants.
 Valsts kase nodrošina ilgtermiņa stabilizācijas rezerves grāmatvedības uzskaiti un to, ka gada pārskats
par ilgtermiņa stabilizācijas rezervi tiek sagatavots atbilstoši normatīvajiem aktiem par grāmatvedības uzskaiti un
pārskatiem.
14.pants.
 Reizi ceturksnī līdz pārskata periodam sekojošā mēneša desmitajam datumam Valsts kase iesniedz
finanšu ministram pārskatu par veiktajiem darījumiem.
15.pants.
 Gada pārskats par ilgtermiņa stabilizācijas rezervi un tās ieguldījumiem ir saimnieciskā gada pārskata
par valsts budžeta izpildi un par pašvaldību budžetiem (turpmāk — saimnieciskā gada pārskats) neatņemama
sastāvdaļa, un tas ir pakļauts tādai pašai kontrolei kā saimnieciskā gada pārskats.
16.pants.
 Šā likuma 
13. 
un 
14.pantā
 minētie pārskati netiek gatavoti un iesniegti par tādu pārskata periodu, kurā
pārskatā norādāmo finanšu datu vērtība ir vienāda ar nulli.
17.pants.
 (1) Reizi gadā līdz pārskata gadam sekojošā saimnieciskā gada 1.martam Finanšu ministrija sagatavo
un finanšu ministrs iesniedz izskatīšanai Ministru kabinetā ziņojumu par:
1) valsts pamatbudžeta ieņēmumiem un valsts pamatbudžeta izpildes rezultātu pārskata gadā;
2) ilgtermiņa stabilizācijas rezerves ienākumiem, finanšu darījumiem un ar tiem saistītajiem maksājumiem un no
ilgtermiņa stabilizācijas rezerves finansētajiem pasākumiem pārskata gadā.
(2) Šā panta pirmajā daļā minēto ziņojumu Ministru kabinets iesniedz Saeimai līdz pārskata gadam sekojošā
saimnieciskā gada 1.aprīlim.
Pārejas noteikumi
1. Ar šā likuma spēkā stāšanos spēku zaudē Ilgtermiņa stabilizācijas rezerves likums (Latvijas Republikas
Saeimas un Ministru Kabineta Ziņotājs, 2008, 24.nr.; 2009, 14.nr.).
2. Finanšu ministrija sagatavo un finanšu ministrs iesniedz izskatīšanai Ministru kabinetā šā likuma 
17.pantā
minēto ziņojumu par laikposmu, sākot ar 2014.gada 1.janvāri.
3. Šā likuma 
13. 
un 
14.pantā
 minētos pārskatus sagatavo, sākot ar pārskata periodu, kad Valsts kase atbilstoši šā
likuma 
4.panta
 pirmajai daļai ir nodrošinājusi līdzekļu pārskaitīšanu ilgtermiņa stabilizācijas rezerves kontā.
3
/
4
© Oficiālais izdevējs "Latvijas Vēstnesis"
4
/
4